Oficialusis leidinys L 239 , 22/09/2000 p. 0308 - 0316



Vykdomojo komiteto Sprendimas 1998 m. gruodžio 16 d. dėl suderinto konsultantų dokumentų klausimais dislokavimo (SCH/Com-ex (98) 59 rev.) VYKDOMASIS KOMITETAS, atsižvelgdamas į Konvencijos dėl Šengeno susitarimo įgyvendinimo 132 straipsnį, atsižvelgdamas į minėtos Konvencijos 12 ir 26 straipsnius, atsižvelgdamas į 1998 m. rugsėjo 16 d. deklaraciją (dokumentas SCH/Com-ex (98) decl. 3), NUSPRENDĖ: 1. Patvirtinti suderinto konsultantų dokumentų klausimais dislokavimo planą oro ir jūrų susisiekimui ir konsulinėse atstovybėse (dokumentas SCH/I-Front (98) 171 rev 4). 2. Atkreipti dėmesį į šiuo metu iš esmės laikomą tinkamu konsultantų dokumentų klausimais paskyrimo vietų sąrašą ir dabartinių svarbiausių vietų bei regionų nurodymą (dokumentas SCH/I-Front (98) 184 rev 3). Berlynas, 1998 m. gruodžio 16 d. Pirmininkas C. H. Schapper -------------------------------------------------- SCH/I-Front (98) 171 rev 4 ĮGYVENDINIMO PRINCIPAI 1998 m. rugsėjo 16 d. posėdyje Vykdomasis komitetas pabrėžė ypatingą konsultavimo dokumentų klausimais svarbą kovojant su nelegalia imigracija į Šengeno erdvę (SCH/Com-ex (98) decl 3). Vykdomasis komitetas taip pat suteikė mandatą parengti praktinius nurodymus, kurie yra išdėstyti toliau. Suderintas konsultantų dokumentų klausimais dislokavimas oro ir jūrų susisiekimui ir konsulinėse atstovybėse turi būti vykdomas laikantis šių nuostatų: 1. Priemonės bendroms konsultantų dokumentų klausimais grupėms kurti a) Šengeno valstybės prireikus rengia informacinius seminarus, kurių dalyvių sudėtis ir trukmė įvairuoja pagal konkretaus atvejo reikmes, šiomis temomis: Ši konsultavimo veikla skiriama: - padirbtų ir suklastotų dokumentų nustatymas, - modi operandi, - įrangos padirbtiems ir suklastotiems dokumentams nustatyti įsigijimas, - kontrolės teisinės nuostatos ir taisyklės. Ši konsultavimo veikla skiriama: - aviakompanijoms ar jūrų laivininkystės bendrovėms, - padėti vienos ar daugiau Šengeno valstybių konsulinėms atstovybėms trečiosiose valstybėse, - padėti sienos apsaugos įstaigoms ar imigracijos įstaigoms trečiųjų valstybių išvykimo oro ir jūrų uostuose. Konsultantai dokumentų klausimais taip pat padeda transporto bendrovėms ir už kontrolę atsakingam personalui išvykimo oro ir jūrų uostuose tikrinimus atlikti prieš įlaipinimą. Šengeno valstybės siekia, kad konsultantai būtų komandiruojami dviems ar trims savaitėms. Atskiros valstybės pasilieka teisę imtis vienašalių paskesnių priemonių. b) Šengeno valstybės paskiria centrinius susižinojimo punktus, per kuriuos pranešama apie konsultavimo būtinybę ir galimybę suteikti pagalbą, tvarkomi visi organizaciniai reikalai ir perduodama informacija apie konsultavimą dokumentų klausimais. Šengeno valstybės, pasiūliusios paskyrimą, centrinis susižinojimo punktas yra atsakingas už veiklos koordinavimą (konkrečios komandiruotės veiklos parengimą, įgyvendinimą ir paskesnes priemones). Pirmininkaujanti valstybė ir pagrindinis susižinojimo punktas atsižvelgia į panašią veiklą, atliekamą ES sistemoje. c) Centriniai susižinojimo punktai veikia tiesiogiai kartu pasitikėjimo pagrindu. d) Centriniai susižinojimo punktai reguliariai nustato, ar reikia mokomosios medžiagos, kuri atitinkamais atvejais papildoma remiantis praktine patirtimi, ir nedelsdami vienas kitą informuoja apie naujus modi operandi. e) Pirmininkaujanti valstybė iš anksto tariasi su atstovybėmis dėl būtinumo prašyti ES finansavimo (Odisėjo programa) ir — konkrečiai numatant mokymo kursus, paramą ir mokomosios medžiagos rengimą — per ES pirmininkaujančią valstybę pateikia Europos Komisijai paraišką gauti finansinę pagalbą pagal Odisėjo programą. Pirmosios tokios paraiškos kartu su projekto apibūdinimu (dalyvaujančios valstybės, grupių koordinavimas, vieta, finansinis prisidėjimas) pateikiamos ne vėliau kaip iki 1999 m. kovo 31 d. (galutinis pateikimo terminas). 2. Tinkamų vietų parinkimas konsultantų dokumentų klausimais paskyrimams Vietas konsulinėse atstovybėse ir (arba) transporto bendrovių įstaigose užsienyje, kurios yra tinkamos konsultantų dokumentų klausimais paskyrimams, kiekvieną kartą atsižvelgdamas į esamą situaciją, atskira nota nustato Sienų pogrupis. Vidaus aviakompanijai ir laivininkystės bendrovei, vežančiai žmones į Šengeno erdvę, net jeigu ji tiesiogiai ir neminima tame sąraše, turėtų taip pat pagal galimybes būti siūlomas mokymas. Be to, jei pakanka pajėgų, dokumentų klausimais taip pat yra konsultuojamos transporto bendrovės, tiesiogiai neaptarnaujančios atvykimo vietų Šengeno erdvėje, bet organizuojančios tarpines keliones į išvykimo punktus, susijusius su oro ir jūrų susisiekimu su Šengeno erdve. Visais atvejais, numačius atskirus konsultavimo projektus, turėtų būti nedelsiant susižinoma su konsulinėmis atstovybėmis ir transporto bendrovėmis. Iš esmės visos Šengeno valstybių konsulinės atstovybės bus informuojamos apie numatomą konsultantų dokumentų klausimais komandiravimą į vietos lygmens atstovybes. 3. Pagrindinių vietų ir regionų nurodymas Konsultantų dokumentų klausimais dislokavimas bus grindžiamas padėties einamuoju momentu įvertinimu. Pagrindines vietas ir regionus atskira nota nustatys Sienų pogrupis. 4. Konsultanto dokumentų klausimais apibūdinimas Konsultantais dokumentų klausimais dirbantys darbuotojai turi būti tinkami profesiniu požiūriu ir savo asmeninėmis savybėmis. Jiems reikėtų turėti bent penkerių metų vadovaujamojo darbo patirtį. Konsultantai dokumentų klausimais turėtų pakankamai gerai mokėti pagrindinę kalbą, vartojamą oro ir jūrų susisiekimo srityje toje vietoje, į kurią jie yra siunčiami, ir gerai mokėti aviakompanijos ir dokumentų terminiją anglų kalba (IATA mokomąją medžiagą). Konsultantais dokumentų klausimais dirbantiems pareigūnams taip pat reikia turėti šioje veiklos srityje būtinų pedagoginių ir didaktinių sugebėjimų. 5. Atsiskaitymas ir tolesnės veiklos planai Atlikę užduotį, konsultantai dokumentų klausimais parengia raštišką ataskaitą apie užduoties vykdymą ir nustatytus taisytinus dalykus, apie modi operandi ir atsakomąsias priemones, kurių buvo imtasi. Ataskaita siunčiama pagrindinei valstybei ir toliau — Šengeno sekretoriatui, kad būtų išplatinta visoms delegacijoms Sienų pogrupyje. Pirmininkaujanti valstybė kiekvieną kalendorinių metų pusmetį parengia apžvalginę šešių mėnesių veiklą analizuojančią ataskaitą, kuri pateikiama I darbo grupei policijos ir saugumo klausimais. Pirmininkaujanti valstybė taip pat parengia pasiūlymus dėl tolesnės veiklos, įskaitant konsultavimo ir techninio ar taktinio tobulinimo priemones, ir pateikia jas Sienų pogrupiui tvirtinti. -------------------------------------------------- SCH/I-Front (98) 184 rev 3 Suderintas Konsultantų Dokumentų Klausimais Dislokavimas Oro Ir Jūrų Susisiekimui Ir Konsulinėse Atstovybėse Vietų, šiuo metu iš esmės laikomų tinkamomis konsultantų dokumentų klausimais paskyrimams, parinkimas bei dabartinių tikslinių vietų ir regionų nurodymas I. Tinkamų vietų parinkimas konsultantų dokumentų klausimais paskyrimams Remiantis dabartinės padėties įvertinimu, konsulinės atstovybės ir (arba) užsienyje esančios aviakompanijų ir laivininkystės bendrovių įstaigos toliau nurodytose vietovėse yra laikomos tinkamomis iš esmės konsultantams dokumentų klausimais paskirti (iškilus būtinybei, sąrašas bus atnaujinamas): - Abidžanas (Dramblio Kaulo Krantas) Aviakompanijos Atstovybės: Prancūzija, Portugalija - Abu Dabis (Jungtiniai Arabų Emyratai) Svarbus tranzitinis oro uostas skrydžiams į Europą, dėl to konsultavimas ir mokymas visų pirma turėtų būti skirtas aviakompanijoms - Akra (Gana) Aviakompanijos - Ankdara (Turkija) Aviakompanijos - Bamakas (Malis) Aviakompanijos Atstovybės: Prancūzija - Badkokas (Tailandas) Aviakompanijos - Bisau (Bisau Gvinėja) Aviakompanijos Atstovybės: Portugalija - Brazavilis (Kongas) Aviakompanijos Atstovybės: Prancūzija - Kasablanka (Marokas) Aviakompanijos Atstovybės: Ispanija - Kolombas (Šri Lanka) Aviakompanijos Atstovybės: Prancūzija - Daka (Bangladešas) Aviakompanijos Atstovybės: Prancūzija - Dakaras (Senegalas) Aviakompanijos Atstovybės: Prancūzija, Portugalija, Ispanija - Duala (Kamerūnas) Aviakompanijos Atstovybės: Prancūzija - Dubajus (Jungtiniai Arabų Emyratai) Svarbus tranzitinis oro uostas skrydžiams į Europą, dėl to konsultavimas ir mokymas visų pirma turėtų būti skirtas aviakompanijoms - Haitis Aviakompanijos Atstovybės: Prancūzija - Ho Ši Mino miestas (Vietnamas) Aviakompanijos Atstovybės: Prancūzija - Honkongas Aviakompanijos Atstovybės: Prancūzija - Islamabadas (Pakistanas) Aviakompanijos Atstovybės: Ispanija - Istanbulas (Turkija) Aviakompanijos Atstovybės: Ispanija - Karačis (Pakistanas) Aviakompanijos Atstovybės: Vokietija (pageidautinas intensyvus konsultavimas ir mokymas) - Kijevas (Ukraina) Atstovybės: Portugalija - Kuveitas Aviakompanijos - Lagosas (Nigerija) Aviakompanijos Atstovybės: Vokietija, Prancūzija, Ispanija - Lima (Peru) Aviakompanijos Atstovybės: Ispanija - Luanda (Angola) Aviakompanijos Atstovybės: Portugalija - Makao Aviakompanijos Atstovybės: Portugalija - Malabas (Pusiaujo Gvinėja) Aviakompanijos Atstovybės: Ispanija - Maputu (Mozambikas) Aviakompanijos Atstovybės: Portugalija - Maskva (Rusija) Aviakompanijos - Nadoras (Marokas) Atstovybės: Ispanija - Nairobis (Kenija) Aviakompanijos Atstovybės: Vokietija, Prancūzija - Pekinas (Kinija) Aviakompanijos Atstovybės: Prancūzija, Ispanija - Praja (Žaliojo Kyšulio Respublika) Aviakompanijos Atstovybės: Portugalija - Rabatas (Marokas) Aviakompanijos Atstovybės: Ispanija - Rio de Žaneiras (Brazilija) Aviakompanijos Atstovybės: Portugalija - San Tomė (San Tomė ir Prinsipė) Aviakompanijos Atstovybės: Portugalija - Salas (Žaliojo Kyšulio Respublika) Aviakompanijos Atstovybės: Portugalija - Sana (Jemenas) Aviakompanijos - Santo Domingas (Dominikos Respublika) Aviakompanijos Atstovybės: Ispanija - Šanchajus (Kinija) Aviakompanijos Atstovybės: Prancūzija - Skopjė (Buvusios Jugoslavijos Makedonijos Respublika) Aviakompanijos - Tanžeras (Marokas) Aviakompanijos Laivininkystės bendrovės Atstovybės: Ispanija - Tetuanas (Marokas) Atstovybės: Ispanija - Tirana (Albanija) Aviakompanijos - Tunisas (Tunisas) Aviakompanijos - Jaundė (Kamerūnas) Aviakompanijos Atstovybės: Prancūzija II. Dabartinių pagrindinių vietų ir regionų nurodymas Manoma, kad iš I skirsnyje parinktų vietų didžiausia pirmenybė konsultantų dokumentų klausimais dislokavimui, kuris bus grindžiamas esamu padėties vertinimu, turėtų būti teikiama toliau išvardytoms vietoms. Šis sąrašas nėra baigtinis. Prireikus jis bus atnaujinamas. - Abidžanas - Abu Dabis - Akra - Bamakas - Brazavilis - Kasablanka - Dakaras - Dubajus - Istanbulas - Lagosas - Maskva - Tirana - Tunisas Turėtų būti siekiama neatidėliojant suderintai dislokuoti konsultantus dokumentų klausimais pirmiau išvardytose vietose. Be to, konsultantai dokumentų klausimais turėtų būti kuo greičiau komandiruojami į šias vietas (nurodyta seka): - Bankokas - Ankara - Karačis - Nairobis - Sana - Skopjė --------------------------------------------------